கேள்வி: கிரயேம் ஹிக் பற்றி நீங்கள் என்ன அறிந்துள்ளீர்கள்?
பதில்: கிரயேம் ஹிக் (''Graeme Hick'', பிறப்பு: மே 23 1966), இங்கிலாந்து முன்னாள் துடுப்பாட்டக்காரர் ஆவார். இவர் 65 தேர்வுத் துடுப்பாட்டம், 120 ஒருநாள் பன்னாட்டுத் துடுப்பாட்டம் போட்டிகளிலும் 526 முதல்தர துடுப்பாட்டம் போட்டிகளிலும், 651 பட்டியல் அ துடுப்பாட்டம் போட்டிகளிலும் கலந்து கொண்டுள்ளார். இவர் 1991 - 2001 ஆண்டுகளில், இங்கிலாந்து உறுப்பினராக தேர்வுத் துடுப்பாட்டம் பங்குகொண்டார். இவர் முதல் தரத் துடுப்பாட்டப் போட்டிகளில் 40,000 க்கும் அதிகமான ஓட்டங்களை எடுத்துள்ளார். பெரும்பாலும் மூன்றாவது வீரராக களத்தில் இறங்கினார். மற்றும் பட்டியல் அ துடுப்பாட்டப் போட்டிகளில் 20,000 ஓட்டங்களுக்கும் அதிகமாக ஓட்டங்களை எடுத்த மூன்று வீரர்களில் இவர் ஒருவராகத் திகழ்கிறார். கிரகாம் கூச் மற்றும் சச்சின் டெண்டுல்கர் ஆகியோர் இந்தச் சாதனைகளைப் புரிந்துள்ள மற்ற இரண்டு வீரர்கள் ஆவர். மேலும் முதல் தரத் துடுப்பாட்டப் போட்டிகளில் 100 முறை 100 ஓட்டங்களை எடுத்த 25 வீரர்களில் ஒருவராகவும் இவர் திகழ்கிறார். மூன்று வெவ்வேறு தசாப்தங்களில் (1988, 1997 மற்றும் 2002) முதல் தர மூந்நூறுகளை அடித்த ஒரே துடுப்பாட்ட வீரர் இவர் ஆவார். கிரஹாம் கூச்சிற்குப் பிறகு எல்லா நேரத்திலும் அதிக ஓட்டங்கள் எடுத்த இரண்டாவது வீரர் ஆவார். Combined First-class, List A and Twenty20 Batting records Most runs in career ESPNcricinfo.com|website=Cricinfo|access-date=2019-12-31}}